recursal/SuperWikiNEXT-32B huggingface dataset:
Στις 27 Ιουλίου 1980 πραγματοποιήθηκε τρομοκρατική επίθεση στην Αμβέρσα, με στόχο ομάδα Εβραίων παιδιών τα οποία περίμεναν να επιβιβαστούν σε λεωφορείο για να πάνε σε θερινή κατασκήνωση, στο νότιο Βέλγιο. Από την επίθεση σκοτώθηκε ένα παιδί 15 χρονών και τραυματίστηκαν άλλοι 20 άνθρωποι. Ο δράστης ήταν ένας Παλαιστίνιος που συνελήφθη αμέσως μετά την επίθεση αργότερα όμως ανταλλάχθηκε με μια Γαλλοβελγική οικογένεια που είχε απαχθεί στη Λιβύη.

Η επίθεση
---------

Δράστης της επίθεσης ήταν ο Σαΐντ Αλ Νασρ, ένας Παλαιστίνιος που είχε γεννηθεί στη Συρία το 1955 και έφερε μαροκινό διαβατήριο. Ο Νασρ έριξε δύο χειροβομβίδες εναντίον Εβραίων παιδιών και των οικογενειών τους, που προέρχονταν από διάφορες ευρωπαϊκές χώρες, ενώ περίμεναν έξω από το πολιτιστικό κέντρο Agoudath Israel, στην Αμβέρσα, το λεωφορείο που θα μετέφερε τα παιδιά σε θερινή κατασκήνωση. Από την επίθεση σκοτώθηκε ο 15χρονος David Kohane από το Παρίσι και τραυματίστηκαν 20 άνθρωποι ηλικίας από 8 έως 27 ετών μεταξύ αυτών ένα 13χρονο κορίτσι από το Βέλγιο, που έφερε πολύ σοβαρά τραύματα στο κεφάλι, και μια έγκυος γυναίκα. Ο δράστης συνελήφθη από περαστικούς που τον κυνήγησαν και πάνω του βρέθηκε ένα πιστόλι και γεμιστήρες.

Το 1990 ο Νασρ ανταλλάχθηκε με μέλη της γαλλοβελγικής οικογένειας Houtekins-Kets που είχαν απαχθεί από το γιοτ Σίλκο τον Αύγουστο του 1985, από μέλη της οργάνωσης του Αμπού Νιντάλ.

Παραπομπές
----------

1. ↑
2. ↑
3. ↑
Στην κοινωνιολογία, το **κοινωνικό σύστημα** είναι συγκροτημένο δίκτυο σχέσεων που διαμορφώνει ένα συνεκτικό σύνολο μεταξύ ατόμων, ομάδων και οργανισμών. Είναι η τυπική κοινωνική δομή που μπορεί να διαμορφωθεί σε μια μικρή, σταθερή ομάδα. Ένα άτομο μπορεί να ανήκει σε πολλαπλά κοινωνικά συστήματα ταυτόχρονα. Παραδείγματα κοινωνικών συστημάτων περιλαμβάνουν πυρηνικές οικογενειακές μονάδες, κοινότητες, πόλεις, έθνη, πανεπιστημιουπόλεις, εταιρείες και βιομηχανίες. Η οργάνωση και ο ορισμός των ομάδων μέσα σε ένα κοινωνικό σύστημα εξαρτάται από διάφορες κοινές ιδιότητες όπως η τοποθεσία, η κοινωνικοοικονομική κατάσταση, η φυλή, η θρησκεία, η κοινωνική λειτουργία ή άλλα διακριτά χαρακτηριστικά.

Παραπομπές-σημειώσεις
---------------------

1. 1 2  «Definition of SOCIAL SYSTEM». *www.merriam-webster.com* (στα Αγγλικά). Ανακτήθηκε στις 9 Ιουνίου 2017.
2. ↑  «What are some examples of social systems?» (στα αγγλικά). *Reference*.. Ανακτήθηκε στις 2017-06-09.
3. ↑  «What is social system? definition and meaning». *BusinessDictionary.com* (στα Αγγλικά). Αρχειοθετήθηκε από το πρωτότυπο στις 17 Ιουνίου 2017. Ανακτήθηκε στις 9 Ιουνίου 2017.

Εξωτερικοί σύνδεσμοι
--------------------

* Πολυμέσα σχετικά με το θέμα  Social systems στο Wikimedia Commons
* Ντούνης, Α. (4 Νοεμβρίου 2016). «Η θεωρία του κοινωνικού συστήματος στον Talcott Parsons». Social Policy.gr. Ανακτήθηκε στις 4 Δεκεμβρίου 2020. .
* Μαγκλάρας, Β. (2009). *Επιστήμη και Κοινωνία* (ejournals epublishing ekt.gr) (22-23): 199-215. . .
Η **Γογαρινή** (αρμενικά: Գուգարք) ήταν η 13η επαρχία του αρχαίου βασιλείου της Αρμενίας. Τώρα περιλαμβάνει τμήματα της βόρειας Αρμενίας, της βορειοανατολικής Τουρκίας και της νοτιοδυτικής Γεωργίας. Πρωτεύουσά της ήταν η Αρτάνη.

Ιστορία
-------

Αρχικά, σύμφωνα με τις αρχαίες ουραρτιανές επιγραφές που καταγράφηκαν το 785 π.Χ. η περιοχή της Γογαρινής αναφερόταν ως Ζαμπάχα, η οποία είναι γνωστή σήμερα ως Τζαβαχέτι (Τζαβάχκ στα Αρμενικά). Στις αρχές του 4ου αιώνα π.Χ. (302 π.Χ.) η επικράτεια ήταν υπό την Καυκάσια Ιβηρία, αλλά επί Αρταξία Α΄ κατακτήθηκε. Κατά τη διάρκεια της βασιλείας των Αρταξιαδών και Αρσακιδών βασιλέων της Αρμενίας, η Γογαρινή διοικούνταν από έναν από τους τέσσερις αντιβασιλείς του βασιλείου. Ο αντιβασιλέας της Γογαρινής ήταν υπεύθυνος για την προστασία των βόρειων συνόρων του κράτους. Κατά τον 4ο αιώνα, η περιοχή διοικούνταν από μέλη ενός κλάδου του Οίκου του Μιρράνη. Το 387, η Αρμενία διαιρέθηκε μεταξύ της Βυζαντινής και της Σασσανιδικής αυτοκρατορίας και η Γογαρινή, με εξαίρεση το καντόνι του Τασίρ, προσαρτήθηκε στην Καυκάσια Ιβηρία. Κυβερνήτης της περιοχής γύρω στο 425 ήταν ο Αρχούχας. Το 652, ο Αρμένιος πρίγκιπας Θεόδωρος Ρεστουνί επιτράπηκε από τους Άραβες να ενώσει την Γογαρινή με τα βασίλειά του.

Στους επόμενους αιώνες, η Γογαρινή και τα καντόνια του έπεσαν υπό την κυριαρχία πολλών ηγεμόνων. Τον 8ο αιώνα έγινε μέρος του Εμιράτου της Τιφλίδας. Στα μέσα του 9ου αιώνα την κατέλαβαν οι Γεωργιανοί Μπαγκρατιόνι, ενώ οι Αρμένιοι Μπαγκρατουνί πήραν τον έλεγχο των ανατολικών καντονιών της.

Παραπομπές
----------

1. 1 2  «Գուգարք». *Armenian Soviet Encyclopedia*. **3**. Yerevan. 1975, σελ. 240-241. .
2. ↑  Melkʻonyan, A. A. (2007). *Javakhk in the 19th century and the 1st quarter of the 20th century : a historical research*. Erevan: National Academy of Sciences of Armenia, Institute of History. ISBN 978-99941-73-07-5. OCLC 607636080.
3. ↑  «Geography of Strabo, Book XI, Chapter 14, P325».
4. ↑  Toumanoff, Cyril. Introduction to Christian Caucasian History, II: States and Dynasties of the Formative Period. *Traditio* 17 (1961), p. 38.
Γενικά με τον αρχαίο ελληνικό και σήμερα διεθνή χαρακτηρισμό **συνώνυμα** ή **συνώνυμες λέξεις**, (σύνθετη λέξη: *συν* + *όνομα*), φέρονται εκείνες που είναι μεν διαφορετικές μεταξύ τους πλην όμως παρουσιάζουν την ίδια περίπου σημασία σε αντιδιαστολή με τα ταυτόσημα ή ταυτόσημες λέξεις που φέρονται με την ίδια εντελώς σημασία.

Τα συνώνυμα απαιτούν ιδιαίτερη προσοχή διότι μπορεί να εκφράζουν το ίδιο νόημα πλην όμως με κάποιες διαφορές χρηστικές π.χ. άγω και φέρω. όπου η μητέρα φέρει στην αγκαλιά το παιδί της, αλλ΄ όμως δεν το άγει, ή ο στρατηγός άγει το στρατό και δεν το φέρει. Συνώνυμες λέξεις μπορεί να είναι διάφορα μέρη του λόγου όπως ουσιαστικά, επίθετα, ρήματα, κ.λπ. π.χ. ακούω - αφουγκράζομαι, άγω - φέρω, βλέπω - παρατηρώ - αγναντεύω, ξημέρωμα - χάραμα, κ.λπ. ή μεταξύ καθαρεύουσας και δημοτικής όπως θύρα - πόρτα , δίχως - χωρίς κ.λπ.

Συνώνυμες λέξεις παρατηρούνται σ΄ όλες τις γλώσσες του κόσμου. Αιτίες δημιουργίας τους κατά τους γλωσσολόγους των οποίων αποτελεί αντικείμενο έρευνας είναι:

1. Νεότερη δημιουργία λέξης σαφέστερη και εκφραστικότερη,
2. Σημασιολογική σύμπτωση νεότερης με παλαιότερη λέξη
3. Πολιτογράφηση ξένης λέξης ή άλλης εγχώριας διαλέκτου, (π.χ. ευχαριστώ - μερσί, εντάξει - οκέι).

Συνέπεια αυτών είναι να δημιουργείται ένας τεράστιος πλούτος συνωνύμων λέξεων ανάλογα με τον πλούτο της γλώσσας που απαντάται, για παράδειγμα στη νεοελληνική το ξυλοκόπημα κάποιου μπορεί ν΄ αναφερθεί ως: τον βάρεσε, ή τον χτύπησε, ή τον έδειρε, ή τον ξυλοφόρτωσε, ή τον μπαγλάρωσε, ή τον τσάκισε, ή τον έλιωσε, ή τον πέθανε, ή τον σάπισε στο ξύλο, κ.λπ.

Τέλος τα συνώνυμα επειδή μπορεί ν' αποτελούν ιδιαίτερο πρόβλημα, στη διπλωματία και στους μεταφραστές αποφεύγονται, κάνοντας χρήση των βασικότερων κατ' έννοια λέξεων.

Σημειώσεις
----------

Στη ρητορική και στη ποίηση τακτικά χρησιμοποιούνται λέξεις συνώνυμες στη σειρά για περισσότερη έμφαση. Στα ορθογραφικά κυρίως λεξικά παρουσιάζονται οι λέξεις με τις συνώνυμές τους. Σε χρήση ονομάτων ο όρος συνώνυμο αποδίδεται ως συνονόματος (π.χ. όνομα Παππού και εγγονού, ή μεταξύ ξαδελφών, ή διάφορο λεγόμενη τότε τυχαία συνωνυμία).

* Με τα συνώνυμα είχε ασχοληθεί στην αρχαιότητα ο Αριστοτέλης.

Δείτε επίσης
------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **συνώνυμο**  |

* Συνώνυμο (ταξινόμηση)
* Αντώνυμο

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85131642
* GND: 4058765-4
* BNF: cb119333450 (data)
* NKC: ph139210

 |

 |
Η **Διακήρυξη της Βηθεσδά για την Εκδοτική Δραστηριότητα Ανοιχτής Πρόσβασης** (αγγλικά: ***Bethesda Statement on Open Access Publishing***) είναι μια διακήρυξη του 2003 η οποία ορίζει την έννοια της ανοικτής πρόσβασης και, στη συνέχεια, υποστηρίζει αυτή την έννοια.

Η δήλωση
--------

Στις 11 Απριλίου 2003, το Ιατρικό Ινστιτούτο Howard Hughes φιλοξένησε τη συνεδρίαση 24 προσώπων για να συζητήσουν την καλύτερη πρόσβαση στην επιστημονική βιβλιογραφία. Η ομάδα έδωσε ένα ορισμό του περιοδικού ανοικτής πρόσβασης, ως εκείνο που χορηγεί το «δωρεάν, ανέκκλητο, παγκόσμιο, διαρκές δικαίωμα πρόσβασης σε αυτό, καθώς και την άδεια για αντιγραφή, χρήση, διανομή, μετάδοση, και δημόσια προβολή ενός έργου και της δημιουργίας και διανομής παράγωγων έργων, σε οποιοδήποτε ψηφιακό μέσο για οποιοδήποτε υπεύθυνο σκοπό, σύμφωνα με την ορθή απόδοση της συγγραφικής πατρότητας» και από το οποίο κάθε άρθρο «κατατίθεται αμέσως μετά την αρχική δημοσίευση σε τουλάχιστον ένα διαδικτυακό αποθετήριο".

Σημασία
-------

Μαζί με την Πρωτοβουλία της Βουδαπέστης για την Ανοικτή Πρόσβαση (BOAI) και τη Διακήρυξη του Βερολίνου για την Ανοιχτή Πρόσβαση στη Γνώση των Θετικών και Ανθρωπιστικών Επιστημών, η Διακήρυξη Βηθεσδά καθιέρωσε την "ανοικτή πρόσβαση" ως όρο για να περιγράψει τις πρωτοβουλίες για να καταστήσουν την πληροφορία πιο ευρέως και εύκολα διαθέσιμη.

Η Διακήρυξη Βηθεσδά βασίζεται στην BOAI λέγοντας το πώς οι χρήστες θα θεσπίσουν την ανοικτή πρόσβαση. Συγκεκριμένα, αυτοί που εξασκούν την ανοικτή πρόσβαση θα θέτουν το περιεχόμενο στο διαδίκτυο με μια άδεια που χορηγεί δικαιώματα για επαναχρησιμοποίηση, συμπεριλαμβανομένου του δικαιώματος να δημιουργηθούν παράγωγες εργασίες. Η BOAI δεν αναφέρει τα παράγωγα έργα.

Παραπομπές
----------

1. 1 2  Crawford, Walt (2011). *Open access : what you need to know now*. Chicago: American Library Association. σελίδες 11–15. ISBN 9780838911068.
2. ↑  Statement on Open Access Publishing Αρχειοθετήθηκε 2012-03-11 στο Wayback Machine. 20 Ιουνίου 2003.
3. 1 2 3  Bailey Jr. Charles W. (2006). «What Is Open Access?». *digital-scholarship.org*. Αρχειοθετήθηκε από το πρωτότυπο στις 6 Μαρτίου 2012. Ανακτήθηκε στις 9 Μαρτίου 2012.

Εξωτερικοί σύνδεσμοι
--------------------

* The Bethesda Statement on Open Access Publishing
Ο **Αθανάσιος**, (πέθανε το 898) ήταν Επίσκοπος Νάπολης (ως Αθανάσιος Β ') και Δούκας της Νάπολης (ως Αθανάσιος Α΄) από το 878 έως το θάνατό του, υποτελείς του Βυζαντινού αυτοκράτορα. Είχε τους τίτλους του δουξ, ύπατου και μάγιστρου. Ήταν γιος του Γρηγόριου Γ΄ και αδελφός του Σεργίου Β', τον οποίο συνέλαβε, τύφλωσε, και σφετερίστηκε την θέση σαν δούκας ενώ ήταν ήδη επίσκοπος.

Σε αυτόν τον σφετερισμό, ο Αθανάσιος υποστηρίχθηκε αρχικά (οικονομικά) από τον Πάπα Ιωάννη Η΄, ο οποίος ήθελε να σπάσει τη ναπολιτάνικη φιλία με τους Σαρακηνούς.

Το 879, ο Ιωάννης αφόρισε τον Αθανάσιο, γιατί ο τελευταίος δεν είχε ακόμη σπάσει τη συμμαχία με τους Μουσουλμάνους. Αντί αυτού συμμετείχε στους πολέμους κατά της Κάπουα. Βοήθησε τον Λομβαρδό Ατενούφ εναντίον των αδελφών και των ξαδέλφων του. Με τα βυζαντινά στρατεύματα, πολιόρκησε την ίδιο τον Κάπουα. Από το 881, ο ίδιος κυβερνούσε την Κάπουα, τεχνικά υποτελής του πρίγκιπα Γκουαϊμάρ Α΄ του Σαλέρνο. Πολέμησε με τον Γκουαϊμάρ κατά των Σαρακηνών. Το 886 ο Αθανάσιος από τότε που απελευθερώθηκε από τον αφορισμό, συμμάχησε ξανά με τους Σαρακηνούς και έλαβε απειλή από τον Πάπα Στέφανο Ε΄ για αποκλεισμό της Νάπολης.

Το 888, ο Αθανάσιος και ο Ατενούλφ αμφισβήτησαν την περιοχή της "Λιβύρης" και πήγαν σε πόλεμο. Το 895, ο Αθανάσιος πυροδότησε μια εξέγερση των Ναπολιτάνων στην πόλη του Σαλέρνο. Ωστόσο μικρός γιος του Γκουαϊμάρ, ο Γκουαϊμάρ Β΄την κατέστειλε.

Εσωτερικά, ο Αθανάσιος αύξησε τη δύναμη και το κύρος της Νάπολης. Ήταν ελληνόφιλος που εργάστηκε για να συντηρήσει πολλά ελληνικά χειρόγραφα και να διατηρήσει καλές σχέσεις με το Βυζάντιο. Είχε μια κόρη, τη Γκέμμα, που παντρεύτηκε τον Λαντούλφο Α΄ του Μπενεβέντο, γιο του πρώην συμμάχου του Ατενούλφου.

|  |  |  |
| --- | --- | --- |
| ΠροκάτοχοςΑθανάσιος Α΄ | **Επίσκοπος Νάπολης**878 - 898 | ΔιάδοχοςΣτέφανος Γ΄ |

Παραπομπές
----------

1. 1 2  Leo van de Pas: (Αγγλικά) *Genealogics*. 2003.
2. ↑  Engreen, p 319
3. ↑  *Byzantine Italy: c.680-c.876*, T.S. Brown, **The New Cambridge Medieval History: c.500-c.700**, Vol. II, ed. Rosamond McKitterick, (Cambridge University Press, 2002), 342.

Πηγές
-----

* Engreen, Fred E. "Pope John the Eighth and the Arabs." *Speculum*, Vol. 20, No. 3. (Jul. 1945), pp. 318–330.
* Erchempert, *Historia Langabardorvm Beneventarnorvm*. at The Latin Library.
* Caravale, Mario (ed). *Dizionario Biografico degli Italiani: IV Arconati – Bacaredda*. Rome, 1962.
Το **Δουκάτο της Μιράντολα** (ιταλικά: *Ducato della Mirandola*), ήταν ένα ιταλικό κράτος που υπήρχε από το 1310 έως το 1711 με την πρωτεύουσα Μιράντολα και κυβερνούσε η οικογένεια Πίκο, στην οποία ανήκε ο ουμανιστής και φιλόσοφος Τζοβάννι Πίκο ντελλά Μιράντολα. Η Μιράντολα πέρασε στο Δουκάτο της Μόντενα και του Ρέτζο.

Το 1432 ο Τζοβάννι Α΄ Πίκο έλαβε τον τίτλο του Κόμη της Κονκόρντια από τον αυτοκράτορα Σιγισμούνδο.

Κατά τη διάρκεια της ιστορίας της, η Μιράντολα ισχυρά οχυρωμένη (ο ψηλός και δυνατός πύργος της ήταν γνωστός, ο οποίος έχει πλέον εξαφανιστεί), αποτέλεσε αντικείμενο πολλών πολιορκιών, συμπεριλαμβανομένου του 1510 υπό του Πάπα Ιούλιου Β΄ και του 1551 υπό τον παπισμό του Ιούλιου Γ΄.

Βιβλιογραφία
------------

* Bruno Andreolli e Vittorio Erlindo (a cura di), *1596-1597: Mirandola piccola capitale*, EM, Mirandola 2001.
* Lorenzo Bellesia, *La zecca dei Pico*, C.I.C. "Giovanni Pico della Mirandola", Mirandola 1995.
* Vilmo Cappi, *La Mirandola. Storia urbanistica di una città*, Circolo G. Morandi, Pivetti, Mirandola 2000.
* Fabrizio Ferri, *Mirandola il regno dei Pico*, Libreria Editrice Fiera del Libro, Modena 1974.
* Jader Jacobelli, *Quei due Pico della Mirandola*, Laterza, Bari 1993.
* Pompeo Litta, *Famiglie celebri d'Italia: Pico della Mirandola*, Giusti, Torino 1835.
* Mario Ravegnani Morosini, *Signorie e Principati*, vol. III, Maggioli, Dogana (RSM) 1984.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 238142074

 |

 |
Η **Καλλιρρόη** ήταν πηγή της Αθήνας στην διάρκεια της Αρχαιότητας, επίσης απαντώμενη και ως «*Εννεάκρουνος*», η οποία ευρισκόταν στους πρόποδες της Ακροπόλεως, ενώ, αρκετά συχνά, αναπαριστάται στις τέχνες, με πιθανή τοποθεσία της το νότιο άκρο (στα δεξιά) του δυτικού αετώματος του Παρθενώνα.

Σύμφωνα με τον Θουκυδίδη, το νερό της κρήνης καλλιρρόης χρησίμευε για την τέλεση θρησκευτικών τελετουργικών, κυρίως για τους γάμους. Σύμφωνα με τον ίδιο, ευρισκόταν επί των οχθών του Ιλισού, στα νότια της Ακροπόλεως. Ωστόσο, παραμένει ασαφές, εντός των πηγών, εάν οι εργασίες αποκατάστασής της οι οποίες πραγματοποιήθηκαν από τους Πεισιστρατίδες μετέτρεψαν την κρήνη Καλλιρρόη, η οποία έγινε, πλέον, γνωστή ως «Εννεάκρουνος» ή εάν αντικατέστησαν την κρήνη Καλλιρρόη με την κρήνη Εννεάκρουνο, ως κύρια πηγή υδροδότησης της πόλεως των Αθηνών. Από την πλευρά του, ο Παυσανίας την τοποθετεί εντός του χώρου της Αγοράς, στα βορειοδυτικά της Ακροπόλεως.

Αναπαραστάσεις
--------------

* Αναπαράσταση της Καλλιρρόης εντός του Viaggio nella Grecia fatto negli anni 1804, 1805 e 1806 του Σιμόνε Πομάρντι.Αναπαράσταση της Καλλιρρόης εντός του *Viaggio nella Grecia fatto negli anni 1804, 1805 e 1806* του Σιμόνε Πομάρντι.

Παραπομπές
----------

1. 1 2 3  Εγκυκλοπαίδεια Δομή (2006–2007). *Λήμμα «Εννεάκρουνος» - Εγκυκλοπαίδεια Δομή*. **9**. Εκδόσεις Δομή Α.Ε. σελ. 95. ISBN 960-8177-59-6.
2. 1 2 3 4  «Η ΠΗΓΗ ΤΗΣ ΚΑΛΛΙΡΟΗΣ ΣΤΗΝ ΑΘΗΝΑ». Φωτόδεντρο - Εθνικός Συσσωρευτής Εκπαιδευτικού Περιεχομένου. Αρχειοθετήθηκε από το πρωτότυπο στις 22 Οκτωβρίου 2017. Ανακτήθηκε στις 4 Σεπτεμβρίου 2017.

Πηγές
-----

* Gilbert Argoud (1981). «L'alimentation en eau des villes grecques». Στο: Jean Métral· Paul Sanlaville. *L'homme et l'eau en Méditerranée et au Proche-Orient. I. Séminaire de recherche 1979-1980* (στα Γαλλικά). Lyon: Maison de l'Orient et de la Méditerranée Jean Pouilloux.
* JDM (2012). «Callirrhoe». Στο: Simon Hornblower· Anthony Spawforth· Esther Eidinow. *The Oxford Classical Dictionary* (στα Αγγλικά). Oxford: Oxford UP. ISBN 978-0199545568.

|  |  |
| --- | --- |
| 

|  |
| --- |
| * Πύλη:Αθήνα
* Πύλη:Αρχαία Ελλάδα
 |

 |
Ο **Τισσαφέρνης** ήταν σατράπης της Λυδίας και αξιωματικός του Περσικού στρατού της περιοχής της Μικράς Ασίας. Κατά τη διάρκεια του Πελοποννησιακού πολέμου συμμάχησε με τους Σπαρτιάτες και τους βοήθησε να κερδίσουν τους Αθηναίους. Συνεργάστηκε με τον Αρταξέρξη τον 2ο εναντίον του Κύρου του νεότερου στη μάχη για τη διαδοχή στον περσικό θρόνο που έγινε στα Κούναξα, όπου αντιμετώπισε και ένα τμήμα 10.000 Ελλήνων μισθοφόρων. Μετά τη μάχη, επέστρεψε στην παλιά του θέση και κήρυξε πόλεμο εναντίον της Σπάρτης λόγω της συμμαχίας που είχε κάνει με τον Κύρο, το 399 π.Χ. Τελικά ηττήθηκε από τον Αγησίλαο το 395 π.Χ. κοντά στις Σάρδεις. Η μητέρα του βασιλιά, Παρυσάτιδα, θεωρούσε τον Τισσαφέρνη κύρια αιτία θανάτου του υιού της Κύρου και για το λόγο αυτό ο σατράπης των Σάρδεων, Τιθραύστης, τον δολοφόνησε το 395 π.Χ.

Πηγές
-----

* Εγκυκλοπαίδεια *"Γνωρίζω"*, τόμος ΙΑ, 1989
Ο **Φαύστος ο Βυζάντιος** (αρμένικα: Փավստոս Բուզանդ) ήταν αρμένιος ιστορικός του 5ου αιώνα. Το ιστορικό του έργο απαρτίζεται από έξι τόμους από τους οποίους οι δύο πρώτοι έχουν χαθεί. Περιγράφει με μεγάλη λεπτομέρεια τη βασιλεία του Αρσάκη Β΄ της Αρμενίας και του γιου του, Παπ της Αρμενίας. Η θεμελίωση της γνώσης σχετικά με τη χριστιανική Αρμενία από το 317 μέχρι το 387 η οποία καταγράφηκε στα ελληνικά αποδίδεται στον Φαύστο.  Ορισμένα έργα του Φαύστου περιέχουν πολλά λάθη, τα οποία τόνισε ο Richard N. Frye και άλλοι σύγχρονοι ιστορικοί, και γι' αυτό δεν θεωρείται ιδιαίτερα αξιόπιστος. Ορισμένοι σύγχρονοι μελετητές πιθανολογούν ότι ο Φαύστος δεν είχε καμία σχέση με την διάσημη πόλη του Βυζαντίου (Κωνσταντινούπολη), αλλά αντίθετα καταγόταν από μία ομώνυμη πόλη της Αρμενίας.

Βιβλιογραφία
------------

1. ↑  Ανακτήθηκε στις 22  Ιουλίου 2021.
2. ↑  Ferguson, 425.
3. ↑  Agop J. Hacikan u.a.: *The Heritage of Armenian Literature, Volume I*, S. 183f.

Εξωτερικοί σύνδεσμοι
--------------------

* English translation of the History of the Armenians

|  |  |
| --- | --- |
| Wikiquote logoWikiquote logo | Στα Βικιφθέγματα υπάρχει υλικό σχετικό με το λήμμα:   **Pavstos Buzand** |

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 25982952
* LCCN: n83160159
* ISNI: 0000 0001 1022 9923
* GND: 119065851
* SELIBR: 85266
* SUDOC: 031502776
* BNF: cb122705149 (data)
* CiNii: DA04529346

 |

 |
Η **Aerviva** είναι μια διεθνής εταιρεία πρόσληψης συμβούλων αερομεταφορών με έδρα το Ντουμπάι των ΗΑΕ, η οποία ειδικεύεται στην τοποθέτηση επαγγελματιών σε συμβατικούς ρόλους όπως πιλότοι, πλήρωμα καμπίνας, μηχανικοί, προσωπικό εδάφους και τεχνικοί στον κλάδο της αεροπορίας και του MRO.

Η Aerviva έχει δύο γραφεία, το ένα βρίσκεται στο BizCity Business Center στην οδό Sheikh Zayed στο Ντουμπάι και το άλλο στο Dubai World Central. Μέχρι στιγμής, η εταιρεία έχει δέκα εργαζόμενους.

Ιστορικό
--------

Η Aerviva DWC ιδρύθηκε στις 15 Νοεμβρίου 2015, στην Ελεύθερη Ζώνη του Dubai Aviation City Corporation (DACC) κάτω από τα κεντρικά γραφεία του Dubai South για να προσφέρει συμβουλευτικές υπηρεσίες ανθρώπινου δυναμικού σε ιδιωτικές αεροπορικές εταιρείες, MRO και εταιρείες αερομεταφορών.

Από το 2015 ο Mindaugas Duncia υπηρέτησε ως γενικός διευθυντής, ακολουθούμενος από τον Albertas Juknys από το 2019 έως το 2022. Επί του παρόντος, η Jainita Hogervorst είναι η γενική διευθύντρια της εταιρείας.

Το 2022, η Aerviva επέκτεινε τις υπηρεσίες της για να συμπεριλάβει υπηρεσίες πρόσληψης και ίδρυσε την Aerviva Aviation Consultancy με γραφείο στην ηπειρωτική χώρα του Ντουμπάι, ΗΑΕ.

Δραστηριότητες
--------------

Η Aerviva ειδικεύεται στις συμβουλευτικές υπηρεσίες, τις υπηρεσίες πρόσληψης, την δημιουργία και τη διαχείριση συμβάσεων, τη μίσθωση προσωπικού και πληρώματος και τις υπηρεσίες και λύσεις αεροπορικών συμβούλων.

Ασχολήθηκε με την τοποθέτηση προσωπικού σε συμβατικούς ρόλους στην αεροπορική βιομηχανία, συμπεριλαμβανομένων πιλότων, πληρώματος θαλάμου επιβατών, μηχανικών, προσωπικού εδάφους και τεχνικών στον κλάδο των αερομεταφορών και των MRO, με έμφαση στην ευρωπαϊκή αγορά και την αγορά της Μέσης Ανατολής.

Παραπομπές
----------

1. ↑  «Aerviva Aviation Consultancy LLC». *Yello UAE* (στα Αγγλικά). Ανακτήθηκε στις 18 Οκτωβρίου 2023.
2. ↑  «Aviation Industry and the Demand for Aviation Professionals». *nywire.com* (στα Αγγλικά). 9 Φεβρουαρίου 2023. Ανακτήθηκε στις 18 Οκτωβρίου 2023.
3. ↑  «Why Choosing To Pursue a Career in Aviation Is a Good Idea at Any Age». *Aviation Pros*. 7 Δεκεμβρίου 2022. Ανακτήθηκε στις 18 Οκτωβρίου 2023.
4. ↑  «Pilot and cabin crew demand continues to soar – how to secure the best offers? - AeroTime» (στα Αγγλικά). 28 Σεπτεμβρίου 2022. Ανακτήθηκε στις 18 Οκτωβρίου 2023.
5. ↑  «Services». *Aerviva* (στα Αγγλικά). Ανακτήθηκε στις 18 Οκτωβρίου 2023.
6. ↑  webadmin (11 Νοεμβρίου 2022). «How can airlines attract and retain pilots and cabin crew amidst ongoing aviation professionals shortage?». *Aerviva* (στα Αγγλικά). Ανακτήθηκε στις 18 Οκτωβρίου 2023.
To **δουκάτο της Σαβοΐας** είναι ένα παλιό αυτόνομο δουκάτο, πυρήνας των Κρατών της Σαβοΐας, που έγινε το Βασίλειο της Σαρδηνίας το 1713, και μοιράστηκε ανάμεσα στη Γαλλία και την Ιταλία το 1860.

Γεωγραφία
---------

Το δουκάτο της Σαβοΐας περιλαμβάνει αρκετές περιοχές που ονομάστηκαν *επαρχίες* τον 18ο αιώνα:

* Την Καθαρή Σαβοΐα (γαλ:Savoie Propre) (Μονμελιάν και Σαμπερί)
* Τη Μοριέν (Σαιν-Ζαν-ντε-Μοριέν)
* Την Ταραντέζ (Μουτιέ)
* Το Ζενεβουά (Ανσί)
* Το Φοσινί (Μπονβίλ)
* Το Σαμπλέ (Τονόν-λε-Μπαν)

Ιστορία
-------

Εθνόσημο του δουκάτου
Στις 19 Φεβρουαρίου 1416, ο αυτοκράτορας Σιγισμούνδος αναβαθμίζει την Κομητεία της Σαβοΐας σε *δουκάτο της Σαβοΐας*, δίνοντάς του μια πολιτική αυτονομία δίχως προηγούμενο. Οι διάδοχοι του Αμεδαίου Η΄ της Σαβοΐας (οι κόμητες και δούκες της Σαβοΐας) φέρουν πλέον τον τίτλο του δούκα μέχρι να γίνουν βασιλείς της Σικελίας, και στη συνέχεια της Σαρδηνίας στις αρχές του 18ου αιώνα. Αυτή η ημερομηνία της 19ης Φεβρουαρίου έχει παραμείνει ως η «εθνική» γιορτή της Σαβοΐας.

Τα διάφορα κράτη, δουκάτα ή βασίλεια της Ιταλίας άρχισαν να γίνονται ομοσπονδιακά μόλις από το 1860.

Το 1860, η ιταλική επανάσταση (Risorgimento) και τα δημοψηφίσματα για την ενοποίηση της Ιταλίας μετατρέπουν σε ομοσπονδιακά τα κράτη της Ιταλίας και εγκαθιστούν τον βασιλιά της Σαρδηνίας Βίκτωρας-Εμανουήλ Β΄ της Σαβοΐας στο θρόνο μιας συνταγματικής μοναρχίας με τη στήριξη του «αυτοκράτορα των Γάλλων» Ναπολέοντα Γ΄.

Στις 22 Απριλίου του ίδιου έτους, κατά την επικύρωση του Συμφώνου του Τορίνου, ως συνέπεια ενός δημοψηφίσματος (130 533 "Ναι" / "Ναι και περιοχή" ενάντι 235 "Όχι"), το δουκάτο της Σαβοΐας πωλείται υπό όρους στη Δεύτερη Αυτοκρατορία του αυτοκράτορα Ναπολέοντα Γ', δημιουργώντας τους νομούς της Σαβοΐας και της Άνω Σαβοΐας.

Δείτε επίσης
------------

* Οίκος της Σαβοΐας

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Δουκάτο της Σαβοΐας** |

* Ιστορία του Οίκου της Σαβοΐας
* Επίσημη ιστοσελίδα των δυναστιών του Οίκου της Σαβοΐας
* Εταιρεία του Δουκάτου της Σαβοΐας (ομάδα ιστορικών)
* Προσπάθεια επίκλησης των κατοίκων της Σαβοΐας από τον Anacharsis Cloots, τον Ιούνιο του 1790.

  


|  |  |  |  |  |
| --- | --- | --- | --- | --- |
| 

| π • σ • ε
Ιστορικές Επαρχίες της Γαλλίας |
| --- |
|  |
| Επαρχίες της Γαλλίας πριν από την Επανάσταση | 
* Αλσατία
* Ανζού
* Αρτουά
* Ανγκουμουά
* Μπεάρν
* Μπερί
* Βουρβόνη
* Βουργουνδία
* Βρετάνη
* Καμπανία
* Κορσική
* Ντωφινέ
* Φλάνδρα
* Φρανς-Κοντέ
* Γασκώνη
* Γκιγιέν
* Ιλ-ντε-Φρανς
* Λανγκντόκ
* Λιμουζέν
* Λωρραίνη
* Λιονναί
* Μαιν
* Μαρς
* Νίκαια
* Νιβερναί
* Νορμανδία
* Ορλεαναί
* Περς
* Πικαρδία
* Πουατού
* Προβηγκία
* Ρουέργκ
* Ρουσιγιόν
* Σαιντόνζ
* Σαβοΐα
* Τουραίν
* Ωβέρνη
* Ωνί
 |

 |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* BNF: cb13573085t (data)

 |

 |
Ο **Μιχαήλ Θεοχαρίδης** είναι νομικός, δικαστικός και πρώην πρόεδρος του Αρείου Πάγου.

Βιογραφικά στοιχεία
-------------------

Ο Μιχαήλ Θεοχαρίδης γεννήθηκε στις Αγραπιδιές Αμυνταίου της Περιφερειακής Ενότητας Φλώρινας το 1947. Απόφοιτος της Νομικής Σχολής του Αριστοτελείου Πανεπιστημίου Θεσσαλονίκης το 1971, υπηρέτησε ως Ειρηνοδίκης στις Σάπες την περίοδο 1971 - 1974. Μετά από επιτυχία του σε σχετικό διαγωνισμό, διορίστηκε Πάρεδρος Πρωτοδικείου Έβρου (1974-1976). Ως Πρωτοδίκης στη Ροδόπη (1976-1980), στην Καβάλα (1980-1988) και στη Θεσσαλονίκη (1988-1990). Στη συνέχεια υπηρέτησε ως Πρόεδρος Πρωτοδικών στη Βέροια (1990-1992) και στη Θεσσαλονίκη (1992-1993). Με το βαθμό του Εφέτη υπηρέτησε στη Θεσσαλονίκη (1993-2004) και με το βαθμό του Προέδρου Εφετών στη Λαμία (2004-2005) και στη Λάρισα (2005-2006). Το 2006 προήχθη στο βαθμό του Αρεοπαγίτη και στις 8 Ιουλίου του 2010, προήχθη Αντιπρόεδρος του Αρείου Πάγου. 

Δίδαξε στην Εθνική Σχολή Δικαστών Εμπορικό Δίκαιο την περίοδο 1997 - 1999 και Αστικό Δίκαιο κατά τα έτη 2004, 2005 και 2009. Από τον Ιανουάριο του 2012 ανέλαβε Γενικός Διευθυντής της Εθνικής Σχολής Δικαστών, μετά από ομόφωνη απόφαση του Ανωτάτου Δικαστικού Συμβουλίου του Αρείου Πάγου. Τον Δεκέμβριο του 2014 ορκίστηκε υπηρεσιακός Υπουργός Εσωτερικών. 

  

Είναι έγγαμος, πατέρας δύο τέκνων. Την 1η Αυγούστου του 2013 ανέλαβε Πρόεδρος του Αρείου Πάγου μέχρι τις 30 Ιουνίου του 2014.

Πηγές
-----

1. ↑  «Πρόεδρος Αρείου Πάγου». *www.areiospagos.gr*. Ανακτήθηκε στις 30 Οκτωβρίου 2023.
Ηφαίστειο της Φυριπλάκας
Το **ηφαίστειο της Μήλου** βρίσκεται στο ομώνυμο νησί των κυκλάδων. Δημιουργήθηκε από ηφαιστειακή δραστηριότητα που έλαβε χώρα στο παρελθόν και αποτελεί ένα στρωματοηφαίστειο χωρίς εκρήξεις τους ιστορικούς χρόνους. Οι ηφαιστειακοί βράχοι καλύπτουν τη μεγαλύτερη έκταση του νησιού. Η ηφαιστειακή δραστηριότητα ξεκίνησε πριν 2-3 εκατομμύρια χρόνια και σταμάτησε πριν 90.000 χρόνια. Η ηφαιστειακή δραστηριότητα συνέβη σε στεριά και θάλασσα, με αποτέλεσμα στο νησί να βρίσκονται μέσα στα πετρώματα απολιθωμένα όστρακα. Εκτός από ηφαιστειογενή υλικά, στο νησί υπάρχουν ιζηματογενή και μεταμορφωσιγενή πετρώματα. Αν και δεν έχουν λάβει χώρα πρόσφατες εκρήξεις, το νησί είναι επικίνδυνο, αφού πέρα από τους σεισμούς που συνδέονται με την ηφαιστειακή δραστηριότητα, έχουν λάβει χώρα φρεατικές εκρήξεις με τοπικές καταστροφές. Η πιο πρόσφατη από αυτές συνέβη μεταξύ του 1ου και του 3ου μ.Χ. αιώνα στην περιοχή της Αγίας Κυριακής.

Στο νησί υπάρχουν δύο σβηστά ηφαίστεια, το ηφαίστειο της Φυριπλάκας στο βόρειο και νοιο νότιο τμήμα του νησιού, που έχει ένα εντυπωσιακό κρατήρα με διάμετρο 1700 μέτρα και ύψος 220 μέτρα περίπου, και το ηφαίστειο του Tράχηλα βόρεια-βορειοδυτικά. Επίσης στο νησί υπάρχουν πολλοί ηφαιστειακοί δόμοι, όπως είναι το κάστρο της χώρας, και η ψηλότερη κορυφή του νησιού, ο Προφήτης Ηλίας. Αποτελούνται από λάβα που στερεοποιήθηκε πριν χυθεί. Είναι κυρίως από ανδεσίτη. Οι ηφαιστειακοί βράχοι στο Σαρακίνικο έχουν λευκό χρώμα και δημιουργήθηκαν με την εναπόθεση επαναλαμβανόμενων στρώσεων υλικού. Μέσα τους έχουν βρεθεί απολιθώματα.

Ένα άλλο ιδιαίτερο χαρακτηριστικό της Μήλου είναι η παρουσία ενεργών σολφατάρων και φουμαρόλων με θερμοκρασία που φτάνει μέχρι και τους 100 βαθμούς Κελσίου σε αυτές στην Αγία Κυριακή, το Παλαιοχώρι, τις Πυρωμένες και τον Αδάμαντα. Από αυτές εξέρχονται αέρια που διαφεύγουν από το εσωτερικό της Γης (ατμίδες). Σε αυτές τις περιοχές είναι έντονη η παρουσία του θείου. Υπάρχουν και υποθαλάσσιες ατμίδες, όπου το αέριο φτάνει στην επιφάνεια ως φυσαλίδες. Επίσης, στη Μήλο υπάρχουν και θερμές πηγές, με θερμοκρασία μέχρι 55 °C.

Παραπομπές
----------

1. ↑  Milos, Greece Αρχειοθετήθηκε 2012-07-22 στο Wayback Machine. Oregon State. Ανακτήθηκε την 18 Μαΐου 2012
2. 1 2 3  Νήσος Μήλος, Κυκλάδες, Γεωλογία Αρχειοθετήθηκε 2012-06-11 στο Wayback Machine. Milos-island.gr. Ανακτήθηκε την 18 Μαΐου 2012
3. ↑  Ηφαιστειακές Εκρήξεις[*νεκρός σύνδεσμος*] Εθνικό Καποδιστριακό Πανεπιστήμιο Αθηνών. Ανακτήθηκε την 18 Μαΐου 2012
Ο **Σέργιος Μακραίος** ήταν Έλληνας λόγιος, που άκμασε κατά τον ύστερο 18ο αιώνα και στις αρχές του 19ου. Καταγόταν από τα Φουρνά Αγράφων, στη σημερινή Ευρυτανία, τότε έδρα της περίφημης Σχολής των Αγράφων, όπου και μαθήτευσε.

Ο Μακραίος μαθήτευσε στον σημαντικότατο «δάσκαλο του Γένους» Ευγένιο Βούλγαρη. Ωστόσο, όπως και ο γνωστός μαθητής του Βούλγαρη Αθανάσιος ο Πάριος, έτσι και ο Μακραίος υπήρξε συντηρητικότερος του δασκάλου του, αρνητικός προς τις ιδέες του Διαφωτισμού και των νέων, «Δυτικών», φυσικών επιστημών. Για παράδειγμα, ενώ ο Βούλγαρης υπεστήριζε το κοσμολογικό Τυχώνειο σύστημα (ένα ενδιάμεσο πρότυπο ανάμεσα στο γεωκεντρικό και το ηλιοκεντρικό σύστημα), ο Μακραίος υπεστήριζε το γεωκεντρικό. Μάλιστα το 1797 είχε συντάξει και εξέδωσε στη Βιέννη (ίσως και με υποκίνηση του Οικουμενικού Πατριαρχείου) αντιρρητικό σύγγραμμα με τίτλο *Τρόπαιον εκ της Ελλαδικής πανοπλίας κατά των οπαδών του Κοπερνίκου εν τρισίν διαλόγοις*.

Ο Μακραίος δίδαξε ως καθηγητής στη Σχολή των Αγράφων, αλλά και στην Πατριαρχική Σχολή της Κωνσταντινουπόλεως, τη μετέπειτα ονομαστή Μεγάλη του Γένους Σχολή. Διετέλεσε διευθυντής της Πατριαρχικής Σχολής σε δύο μη συνεχόμενες θητείες: από το 1777 έως το 1793 και κατόπιν την τριετία 1798-1801. Απεβίωσε στην Κωνσταντινούπολη τον Μάρτιο του 1816 ή το 1819.

Εκτός από το προαναφερθέν σύγγραμμα *Τρόπαιον*, ο Σέργιος Μακραίος συνέγραψε μεταξύ άλλων τα εξής έργα:

* *Εγκώμια και επιγράμματα*
* *Υπομνήματα Εκκλησιαστικής Ιστορίας (1750-1800)*
* *Ορθόδοξος Υμνωδός, ήτοι Ιερά Φιλοσοφία εν μέτροις πινδαρικοίς*, Βιέννη 1802
* *Διδασκαλία ευσύνοπτος του Μακαρίου πατριάρχου Κ/πόλεως του Σχολαρίου ή Νόμος Ευαγγελικός*, Κωνσταντινούπολη, 1806
* *Σταχυολογία Γραμματική κατά πάροδον διατριβής*, 1810
* *Επιτομή φυσικής ακροάσεως*, Βενετία 1816
* *Εραστής σοφίας υπό των θείων Γραφών οδηγούμενος*, Κωνσταντινούπολη 1816

Είναι επίσης γνωστοί 36 ιαμβικοί στίχοι σε αρχαϊκή γλωσσική μορφή, τους οποίους ο Μακραίος αφιέρωσε στο μαρτύριο του Κοσμά του Αιτωλού.

Παραπομπές
----------

1. ↑  Βασίλ. Κ. Σταθάκης: «Ελληνικός Διαφωτισμός», περιοδικό *Ακτίνες*, τεύχος 610 (Απρίλιος 2000), σελ. 126

Πηγές
-----

* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 17, σελ. 257

Εξωτερικοί σύνδεσμοι
--------------------

* Βιογραφικά δεδομένα του Σ. Μακραίου από το Τμήμα Μαθηματικών του Πανεπιστημίου Κρήτης
* Το *Τρόπαιον* του Μακραίου
Ο **Πήτερ «Πέτεϊ» Γουίλιαμς ΙΙΙ** (*Peter "Petey" Williams III*, γενν. 26 Αυγούστου 1982) είναι Καναδός πρώην παλαιστής. Είναι περισσότερο γνωστός για την πορεία του στο TNA Wrestling.

Σταδιοδρομία στην πάλη
----------------------

### Πρώτα χρόνια

Ο Γουίλιαμς εκπαιδεύτηκε απο τον Σκοτ Ντ' Αμόρ το 2002 και έκανε το ντεμπούτο του στις 24 Ιανουαρίου 2002. Έπειτα πέρασε απο τις ανεξάρτητες διοργανώσεις, ενώ το 2004 υπέγραψε με το TNA Wrestling.

### TNA Wrestling

Ο Πέτεϊ Γουίλιαμς έκανε το ντεμπούτο του στο TNA τον Φεβρουάριο του 2004, ως μέλος της Ομάδας Καναδά. Αυτή η ομάδα αποτελούνταν μόνο απο Καναδούς παλαιστές και ήταν αντιπαθητική προς το κοινό. Τον Αύγουστο, ο Γουίλιαμς κέρδισε το πρώτο του Πρωτάθλημα Κατηγορίας Χ, αφού νίκησε σε ένα τουρνουά. Στη πορεία του στο TNA, κατέκτησε για άλλη μια φορά το συγκεκριμένο πρωτάθλημα. Με την Ομάδα Καναδά προσπάθησε να κερδίσει το Ομαδικό Πρωτάθλημα, αλλά δεν τα κατάφερε. Παρέμεινε στην ομάδα μέχρι το 2006 και ήταν ο τελευταίος αρχηγός. Το 2009 αποδεσμεύτηκε απο το TNA.

### Ανεξάρτητες διοργανώσεις

Το 2009 άρχισε να εμφανίζεται περιστασιακά στο Ring of Honor. Εκεί αντιμετώπισε αρκετούς παλαιστές και έφθασε να διεκδικεί το Παγκόσμιο Πρωτάθλημα ROH, χωρίς επιτυχία. Αφού σταμάτησε να εμφανίζεται στο Ring of Honor, ο Πέτεϊ Γουίλιαμς άρχισε να παλεύει στο Lucha Libre USA. Εκεί μαζί με τον Αρ Τζι Μπρούερ δημιούργησαν μια ομάδα, στοχεύοντας στο Ομαδικό Πρωτάθλημα του σόου, το οποίο και κατάφεραν να κερδίσουν το 2011. Τον Απρίλιο του 2012 σταμάτησε να αγωνίζεται εκεί.

### TNA Wrestling και απόσυρση

Το 2013 πάλεψε για το TNA σε διάφορες περιπτώσεις, μέχρι που ανακοινώθηκε πως υπέγραψε συμβόλαιο. Σύντομα, ο Γουίλιαμς στόχευσε στο Πρωτάθλημα Κατηγορίας Χ, αποτυχαίνοντας όμως να το κερδίσει. Τον Ιούλιο του 2013, έδωσε τον τελευταίο του αγώνα για το TNA.

Τον Ιούλιο του 2014 ο Γουίλιαμς ανακοίνωσε την απόσυρση του απο την επαγγελματική πάλη μετά από έναν αγώνα με τον Κρις Σέιμπιν σε ανεξάρτητη διοργάνωση.

Στην πάλη
---------

### Τελειωτικές κινήσεις

* Canadian Destroyer
* Sharpshooter

### Χαρακτηριστικές κινήσεις

* Canadian Legsweep
* Sitout belly to back wheelbarrow facebuster
* Missle Dropkick
* Hurricanrana

1. ↑  15.
Ο **Γέροντας** είναι ημιορεινό χωριό της περιφερειακής ενότητας Καβάλας στην Ανατολική Μακεδονία. Σήμερα ανήκει στον Δήμο Νέστου, στη Δημοτική ενότητα Κεραμωτής και στην Τοπική Κοινότητα Γέροντα, της οποίας αποτελεί τον μοναδικό οικισμό. Βρίσκεται στις νοτιοανατολικές υπώρειες των Ορέων Λεκάνης. Μέχρι το 1926 λεγόταν Μποϊνού Κισλή. Σύμφωνα με την απογραφή του 2011, έχει 468 κατοίκους.

Το μεσοσταθμικό υψόμετρο του χωριού είναι 117 μέτρα πάνω από την επιφάνεια της θάλασσας. Ο πληθυσμός του Γέροντα μειώθηκε από 818 κατοίκους στην απογραφή του 1961 σε 450 σε αυτή του 2001. Η έκταση της τοπικής κοινότητας είναι 15 τετραγωνικά χιλιόμετρα, από τα οποία περίπου το ένα τρίτο είναι καλλιεργήσιμη γη.

Περίπου ένα χιλιόμετρο νότια από το χωριό περνά πλέον η νέα Εγνατία Οδός (αυτοκινητόδρομος Α2). Ο Γέροντας βρίσκεται σε οδική απόσταση 28 περίπου χιλιομέτρων ανατολικά-βορειοανατολικά από την πόλη της Καβάλας, και 7 χιλιόμετρα βορειοδυτικά από τη Χρυσούπολη, ενώ ο κοντινότερος οικισμός στον Γέροντα είναι το χωριό Ζαρκαδιά (2 χιλιόμετρα στα δυτικά).

Στο χωριό, που δημιουργήθηκε από πρόσφυγες προερχόμενοι απο (στα αρχαία Δίδυμα), το σημερινό Didim, ενω δραστηριοποιείται ο Πολιτιστικός & Μορφωτικός Σύλλογος Γέροντα Καβάλας «ο Διδυμαίος Απόλλων» (ιδρύθηκε το 1995).

Το όνομα του χωριού προέρχεται σύμφωνα με εναν μύθο όπου ενας γέροντας πηγαίνε σε εκείνο το σημείο όπου προσευχόταν στον Θεό ενω είχε προφητικές ικανότητες. Υπήρχαν άνθρωποι που έλεγαν οτι θα πανε *στον Γέροντα*, εξου και η ονομασία του τόπου.

Ο ταχυδρομικός κώδικας του χωριού είναι 64200.

Πηγές
-----

* *Ελλάς: οδικοί-τουριστικοί χάρτες*, έκδ. Ν. & Ι. Φώτης, 33η έκδοση, Αθήνα 2005/6
* *Νέα Ελληνική Εγκυκλοπαίδεια* «Χάρη Πάτση», τόμ. 9, σελ. 475

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Νέστου |
| --- |
|  |
| Δημοτική ενότητα Ορεινού | 
* Άγιος Κοσμάς
* Διπόταμος
* Δύσβατο
* Ελαφοχώρι
* Κεχρόκαμπος
* Κρυονέρι
* Λεκάνη
* Μακρυχώρι
* Νικητές
* Πλατανιά
* Πλαταμώνας
* Σκοπός
* Στεγνό
 | Χάρτης των δημοτικών ενοτήτων (πρώην δήμων και κοινοτήτων) του Δήμου Νέστου. |
|  |
| Δημοτική ενότητα Χρυσούπολης | 
* Αβραμυλιά
* Άνω Ποντολίβαδο
* Γέροντας
* Γραβούνα
* Δαμασκηνιά
* Διαλεκτό
* Εκάλη
* Εκλεκτό
* Ερατεινό
* Ζαρκαδιά
* Κρήνη
* Νέος Ξεριάς
* Παράδεισος
* Πέρνη
* Πετροπηγή
* Ποντολίβαδο
* Νέα Κώμη
* Χρυσούπολη
* Χρυσοχώρι
 |
|  |
| Δημοτική ενότητα Κεραμωτής | 
* Αγίασμα
* Κεραμωτή
* Μοναστηράκι
* Νέα Καρυά
* Παραλία Αγιάσματος
* Πηγές
* Χαϊδευτό
 |
|  |
| 
* Έδρα: Χρυσούπολη
 |

 |
Το ***Portal*** είναι βιντεοπαιχνίδι παζλ που αναπτύχθηκε και κυκλοφόρησε από την Valve Corporation. Κυκλοφόρησε σε ένα πακέτο δέσμης που ονομάζεται *The Orange Box* για τα Microsoft Windows, Xbox 360 και PlayStation 3 το 2007. Το παιχνίδι έχει πλέον μεταφερθεί σε άλλα συστήματα, συμπεριλαμβανομένου του OS X, Linux και Android.

Το *Portal* αποτελείται κατά κύριο λόγο από μια σειρά παζλ που πρέπει να επιλυθούν τηλεμεταφέροντας τον χαρακτήρα του παίκτη και απλά αντικείμενα χρησιμοποιώντας τη συσκευή "Aperture Science Handheld Portal Device", μια συσκευή που μπορεί να δημιουργήσει διαπεριφερειακές πύλες μεταξύ δύο επίπεδων επιφανειών. Η πρωταγωνίστρια του παιχνιδιού, Chell, αμφισβητείται και κοροϊδεύεται από μια τεχνητή νοημοσύνη που ονομάζεται GLaDOS (Genetic Lifeform and Disk Operating System) για να ολοκληρώσει κάθε παζλ στο κέντρο Aperture Science, χρησιμοποιώντας τη συσκευή, με την υπόσχεση μιας τούρτας, όταν όλα τα παζλ ολοκληρωθούν. Η ειδική φυσική του παιχνιδιού επιτρέπει τη συγκράτηση της ορμής μέσω πυλών, απαιτώντας δημιουργική χρήση πυλών για ελιγμούς μέσω των θαλάμων δοκιμών. Αυτό το στοιχείο παιχνιδιού βασίζεται σε μια παρόμοια ιδέα από το παιχνίδι Narbacular Drop. πολλά από τα μέλη της ομάδας από το Τεχνολογικό Ινστιτούτο DigiPen που εργάστηκαν για το Narbacular Drop προσλήφθηκαν από τη Valve για τη δημιουργία του *Portal*, καθιστώντας τον πνευματικό διάδοχο του παιχνιδιού.

Παραπομπές
----------

1. ↑  (Αγγλικά) *redump.org*.

Βιβλιογραφία
------------

* Jeep Barnett, Kim Swift & Erik Wolpaw (4 Νοεμβρίου 2008). «Thinking With Portals: Creating Valve's New IP». *Gamasutra*. CMP Media. Ανακτήθηκε στις 21 Νοεμβρίου 2008.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Portal (βιντεοπαιχνίδι)** |


|  |  |
| --- | --- |
| Wikiquote logoWikiquote logo | Στα Βικιφθέγματα υπάρχει υλικό σχετικό με το λήμμα:   **Portal (βιντεοπαιχνίδι)** |

* Επίσημη ιστοσελίδα — *The Orange Box*
* Πύλη πληροφοριών
* ApertureScience.com (viral advertising alternate reality game)
* *Portal*   στην IMDb
Το ***Portal 2*** (ελληνικά: Πύλη 2) είναι ένα βιντεοπαιχνίδι παζλ πρώτου προσώπου που αναπτύχθηκε και δημοσιεύθηκε από την Valve Corporation. Είναι η συνέχεια του Portal (2007) και κυκλοφόρησε στις 19 Απριλίου 2011 για τα Microsoft Windows, το OS X, το Linux, το PlayStation 3 και το Xbox 360. Οι ηλεκτρονικές εκδόσεις του παιχνιδιού εκδόθηκαν από την Electronic Arts, Οι εκδόσεις ηλεκτρονικών υπολογιστών διακινούνται μέσω της υπηρεσίας παράδοσης περιεχομένου της εταιρείας Valve Steam. Το Portal 2 ανακοινώθηκε τον Μάρτιο του 2010, μετά από ένα εβδομαδιαίο παιχνίδι εναλλαγής πραγματικότητας βασισμένο σε νέα patches στο αρχικό παιχνίδι. Πριν από την κυκλοφορία του παιχνιδιού στη Steam, η εταιρεία κυκλοφόρησε το Potato Sack, ένα δεύτερο πολυετείς εναλλασσόμενο παιχνίδι πραγματικότητας, που περιελάμβανε 13 ανεξάρτητους ανεπτυγμένους τίτλους που κατέληξαν σε κατανεμημένη υπολογιστική ψευδαίσθηση για να κυκλοφορήσει το Portal 2 αρκετές ώρες νωρίτερα.

Παραπομπές
----------

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Portal 2** |


|  |  |
| --- | --- |
| Wikiquote logoWikiquote logo | Στα Βικιφθέγματα υπάρχει υλικό σχετικό με το λήμμα:   **Portal 2** |

* "Think With Portals" – Official website
* "Teach with Portals"
* *Portal 2*   στην IMDb
* "Portal 2: Creating a Sequel to a Game that Doesn't Need One" presentation at the 2012 Game Developers Conference, March 7, 2012
* *Portal 2* presentation by Eric Wolpaw, as part of the New York University Game Design Series, May 6, 2011
* *The Final Hours of Portal 2*, a digital book by Geoff Keighley
* Interview with *Portal 2* animator Keith Lango
Ο **Ναοφούμι Γιακαμότο** (ιαπωνικά: 山本 尚史‎ γεν. 1 Αυγούστου 1977) είναι Ιαπωνέζος επαγγελματίας παλαιστής και πρώην μποξέρ. Είναι περισσότερο γνωστός για τον χρόνο του στην εταιρεία πάλης WWE, όπου πάλευε ως "Γιόσι Τάτσου".

Καριέρα
-------

### Πρώτα Χρόνια

Το 2002, ο Γιακαμότο ξεκίνησε την εκπαίδευση του στην επαγγελματική πάλη. Σύντομα, δούλεψε στη μεγαλύτερη εταιρεία επαγγελματικής πάλης στην Ιαπωνία, τη New Japan Pro Wrestling. Εκεί έμεινε μέχρι τον Νοέμβριο του 2007.

### WWE

Στα τέλη του 2007, ο Γιακαμότο υπέγραψε συμβόλαιο με το WWE και εγκαταστάθηκε στις Ηνωμένες Πολιτείες. Οι υπεύθυνοι του WWE, τον έστειλαν στο θυγατρικό εκπαιδευτήριο Florida Championship Wrestling, για να προσαρμοστεί στο στυλ που εκείνοι ήθελαν. Μετά, άρχισε να εμφανίζεται ως "Γιόσι Τάτσου" και πάλευε στην εβδομαδιαία τηλεοπτική εκπομπή ECW, από το 2009 μέχρι και το 2010. Μετά τη διακοπή του ECW, ο Τάτσου μεταφέρθηκε στο WWE Raw, όπου και συμμάχησε με τον Μαρκ Χένρι. Οι δυο τους, προσπάθησαν να κερδίσουν το Ομαδικό Πρωτάθλημα WWE σε διάφορες περιπτώσεις, όμως απέτυχαν. Τον Απρίλιο του 2011, μεταγράφηκε στο WWE SmackDown και συμμετείχε ως εκπαιδευτής στην πέμπτη σεζόν του WWE NXT. Έπειτα άλλαξε την εμφάνιση του και περιορίστηκε σε εμφανίσεις σε δευτερεύοντα σόου. Τον Ιούνιο του 2014 απολύθηκε απο το WWE.

Τελειωτικές κινήσεις
--------------------

**Yoshi Tatsu / Yoshitatsu**

* Diving spinning wheel kick
* Land of Rising Knee (Hip toss που μετατρέπεται σε knee lift)
* Roundhouse kick

**Naofumi Yamamoto**

* Satsujin Backdrop (High-angle belly-to-back suplex)

Χαρακτηριστικές Κινήσεις
------------------------

* Top-rope spinning heel kick
* Back kick
* Japanese arm drag
* Knife-edge chops
* Shining Wizad
* Top-rope crossbody
* Top-rope overhead chop
* Twisting elbow drop

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γιόσι Τάτσου** |

Πηγές
-----

* Προφίλ στο OWoW.com


1. ↑  1300.
Συντεταγμένες: 12°37′N 87°09′W﻿ / ﻿12.617°N 87.150°W﻿ / 12.617; -87.150

Η **Τσιναντέγα** (ισπανικά: *Chinandega*, ισπανική  προφορά ΔΦΑ: [tʃinanˈdeɣa]) είναι πόλη και έδρα του διαμερίσματος της Τσιναντέγα στη Νικαράγουα

Η Τσιναντέγα είναι η πέμπτη μεγαλύτερη πόλη της Νικαράγουας, με έναν πληθυσμό 121.793 κατοίκων (2006), και με 151,000 στο δήμο.

Ιστορία
-------

Η πόλη βρίσκεται κοντά στα σύνορα με την Ονδούρα.

Η πόλη της Τσιναντέγα έχει το παρατσούκλι «Πόλη των Πορτοκαλιών» (*Ciudad de las Naranjas*). Το όνομα της είναι Νάουατλ προέλευσης, αν και η ακριβής έννοια της αμφισβητείται. Μπορεί να προέρχεται από τις λέξεις: *Chinamitl-tacatl* (*Τσινάμιτλ-τάκατλ*), «τόπος που περιβάλλεται από τους καλάμους».

Ήταν μια μικρή πόλη κατά τη διάρκεια της αποικιακής εποχής. 

Ο ισπανός χρονικογράφος μοναχός Αντόνιο Εσπινόθα Βάθκεθ περιγράφει την επίσκεψη του στη Τσιναντέγα το 1613 ως εξής: Η πόλη της Τσιναντέγα αποτελείται από πολλούς ινδιάνους, άφθονο καλαμπόκι, και όλους τους καρπούς της γης, και φαίνεται να είναι ένα κομμάτι παραδείσου.

Το 1842, ονομάστηκε πρωτεύουσα της βραχύβιας Ομοσπονδιακής Δημοκρατίας της Κεντρικής Αμερικής, και το 1858, έγινε το κέντρο ενός νέου διοικητικού διαμερίσματος.

Την 1η Νοεμβρίου 1998, η Τσιναντέγα είχε πληγεί από μαζικές πλημμύρες που προκάλεσε ο τυφώνας Μιτς.

Εκκλησίες
---------

### Ενορία της Παναγίας Σάντα Άνα

Η Ενορία της Παναγίας Σάντα Άνα, Τσιναντέγα
Η Ενορία της Παναγίας Σάντα Άνα είναι μια πολύ σημαντική εκκλησία της πόλης και έχει αντέξει τους σεισμούς.

Πηγές
-----

1. 1 2  «Museo Chorotega Chinandega Nicaragua manfut».

Εξωτερικοί σύνδεσμοι
--------------------

* Στατιστικά Στοιχεία της Τσιναντέγα (Ισπανικά)
* «Chinandega» *Εγκυκλοπαίδεια Μπριτάννικα* (11η έκδοση) 1911
* Στατιστικά Στοιχεία της Τσιναντέγα (Ισπανικά)
* ViaNica: Chinandega (Ισπανικά)
* Nicatour: Chinandega Αρχειοθετήθηκε 2015-05-30 στο Wayback Machine. (Ισπανικά)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 126658158
* LCCN: n79082976
* GND: 4287611-4

 |

 |
Η **Έμιλυ Κολιανδρή** (Λεμεσός, 18 Σεπτεμβρίου 1979) είναι Ελληνοκύπρια ηθοποιός.

Σε ηλικία 18 ετών έδωσε εξετάσεις στη Δραματική Σχολή του Εθνικού Θεάτρου όπου και πέρασε, ενώ ολοκλήρωσε τις σπουδές της το 2000. Μετά το τέλος των σπουδών της ξεκίνησε να εργάζεται ως ηθοποιός κυρίως στο θέατρο. Το 2003 έκανε το ντεμπούτο της στον κινηματογράφο συμμετέχοντας στην ταινία *Μια υπέροχη μέρα*. Ακολούθησε μία ακόμη κινηματογραφική συμμετοχή στη ταινία *Η σκόνη που πέφτει*, την αμέσως επόμενη χρονιά.

Το 2006 ξεκίνησε να εργάζεται στην τηλεόραση. Οι πρώτες της συμμετοχές ήταν στις σειρές *Ήρθε κι έδεσε* και *Safe Sex TV Stories*. Ακολούθησαν διάφορες συμμετοχές στις σειρές *Εντιμότατοι κερατάδες*, *Τυφλόμυγα*, *Οι ιστορίες του αστυνόμου Μπέκα* και *Καρυωτάκης*. Ευτυχισμένοι Μαζί Μία από τις πιο γνωστές της συμμετοχές στην τηλεόραση ήταν στη σειρά *Τέσσερις* σε σενάριο και σκηνοθεσία Χριστόφορου Παπακαλιάτη. Από το 2012 μέχρι το 2015 έλαβε μέρος σε διάφορες κυπριακές καθημερινές σειρές. Τη σεζόν 2012-2013 πρωταγωνίστησε στη σειρά *Εκείνο το καλοκαίρι*, την επόμενη σεζόν στη σειρά *Όνειρο Ήταν* ενώ από το 2014 μέχρι το 2015 στη σειρά *Το δαχτυλίδι της φωτιάς*.

Τη σεζόν 2019-2020 πρωταγωνιστεί στην δραματική σειρά *Έρωτας Μετά* ερμηνεύοντας το ρόλο της Ηλέκτρας Δούκα.

Το 2021 έπαιξε στην σειρά 42°C.

Τη σεζόν 2021-2022 συμμετείχε στη σειρά Τα Καλύτερα μας Χρόνια.

Τη σεζόν 2022-2023 πρωταγωνιστεί στην σειρά Κάνε ότι Κοιμάσαι στην ΕΡΤ1

Τη σεζόν 2023-2024 *σειρά Ηλέκτρα στο ΕΡΤ1*

Προσωπική ζωή
-------------

Το 2002 έκανε σχέση με τον ηθοποιό Χρήστο Λούλη και έξι χρόνια αργότερα, το 2008, παντρεύτηκαν. Έχουν αποκτήσει δύο παιδιά, τον Αλέξανδρο (γενν. 2011) και τη Σμαράγδα (γενν. 2015).

Παραπομπές
----------

1. ↑  «Έμιλυ Κολιανδρή – Χρήστος Λούλης: Ξανά γονείς!». *JoyTV*. 1 Ιουλίου 2015. Ανακτήθηκε στις 2 Σεπτεμβρίου 2022.
Η **Βουλγαρική Αγροτική Εθνική Ένωση** (*βουλγαρικά : Български земеделски народен съюз*), αναφέρεται και με τη ονομασία "Αγροτικό κόμμα", είναι πολιτικό, αριστερό, κόμμα της Βουλγαρίας. Έμβλημα του κόμματος είναι ένα τετράφυλλο τριφύλλι και χρώματα το πορτοκαλί και το πράσινο.

Ιδρύθηκε το 1899 σαν κόμμα αγροτών και ήταν το κυβερνών κόμμα από το 1919 έως το 1923. Το 1923 το κόμμα διασπάστηκε σε δύο πτέρυγες όπου η αριστερή από το 1947 συντάχτηκε με το Κομμουνιστικό Κόμμα Βουλγαρίας και ήταν τα μοναδικά κόμματα που υπήρχαν κατά την κομουνιστική διακυβέρνηση της χώρας έως το 1989. Η δράση του κόμματος είχε απαγορευτεί την περίοδο 1934-1944. Από την πτώση του κομμουνιστικού καθεστώτος το 1989 συνεχίζει τη δράση του ως ανεξάρτητο κόμμα.

Παραπομπές
----------

1. 1 2 3 4  Encyclopaedia britannica, Bulgarian Agrarian National Union
2. 1 2  omda.bg - Bulgarian Agrarian National Union

Εξωτερικοί σύνδεσμοι
--------------------

* Πολυμέσα σχετικά με το θέμα  Bulgarian Agrarian National Union στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 51156010064649582275
* SUDOC: 124917216
* BNF: cb118823657 (data)

 |

 |
Η **Ευδοκία Παλαιολογίνα** ήταν κόρη του Μιχαήλ Η΄ Παλαιολόγου και της Θεοδώρας Βατάτζη. 

Το 1282 η Ευδοκία παντρεύτηκε τον Ιωάννη Β΄ Μεγάλο Κομνηνό, αυτοκράτορα της Τραπεζούντας με τον οποίο έκανε δύο παιδιά: τον Αλέξιο και τον Μιχαήλ. Το 1298, μετά το θάνατο του συζύγου της και την άνοδο του γιου της Αλέξιου στον θρόνο, επέστρεψε στο βασίλειο του αδελφού της στην Κωνσταντινούπολη, παίρνοντας μαζί της τον μικρότερο γιο της Μιχαήλ. 

Ο Ανδρόνικος Β΄, που είχε εν τω μεταξύ διαδεχθεί τον Μιχαήλ Η΄, θέλησε να παντρέψει την αδελφή του για πολιτικούς λόγους με τον Στέφανο-Ούρο Β΄ *Μιλούτιν*, βασιλιά της Σερβίας. Η Ευδοκία όμως αντέδρασε  και ο Στέφανος παντρεύτηκε τη Σιμωνίδα, κόρη του Ανδρόνικου από τη δεύτερη σύζυγό του, Γιολάντα του Μομφερράτου.

Εν τω μεταξύ, ο Αλέξιος Β΄ αποφάσισε να νυμφευτεί την Τζιατζιάκ Τζακέλι, μια πριγκίπισσα από τη Γεωργία. Ο θείος του Ανδρόνικος ωστόσο ζήτησε να ακυρωθεί αυτός ο γάμος, για να νυμφευτεί ο Αλέξιος την κόρη του ανώτερου αυλικού Νικηφόρου Χούμνου. Η Ευδοκία συμβούλεψε τον γιο της να κρατήσει τη Γεωργιανή σύζυγό του. Η Ευδοκία απεβίωσε το επόμενο έτος και ο ιστορικός Γουίλιαμ Μίλλερ υποθέτει, ότι τάφηκε στην εκκλησία του Αγίου Γρηγορίου Νύσσης .Σύμφωνα με τον Άντονυ Μπράιερ, η Ευδοκία έγινε μοναχή και έλαβε το όνομα Ευφημία .

Παραπομπές
----------

1. ↑  p21915.htm#i219145. Ανακτήθηκε στις 7  Αυγούστου 2020.
2. ↑  Darryl Roger Lundy: (Αγγλικά) *The Peerage*.
3. ↑   William Miller, Trebizond: The last Greek Empire of the Byzantine Era: 1204-1461, 1926 (Chicago: Argonaut, 1969), p. 29
4. ↑   Miller, Trebizond, p. 32
5. ↑   Nicol, The last centuries of Byzantium, 1261-1453, second edition (Cambridge: University Press, 1993), p. 119
6. ↑   Miller, Trebizond, pp. 32f
7. ↑   Bryer, "Who was Eudokia-Euphemia?" Archeion Pontou, 33 (1976), pp. 17-24

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Eudokia Palaiologina  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |